## Rješenje o oduzimanju dozvole za obavljanje poslova brokera za Nadu Lučić iz Jastrebarskog

### NN 69/2005 (6.6.2005.), Rješenje o oduzimanju dozvole za obavljanje poslova brokera za Nadu Lučić iz Jastrebarskog

# KOMISIJA ZA VRIJEDNOSNE PAPIRE REPUBLIKE HRVATSKE

**1359**

Na temelju odredbi članka 12. točka 5. i članka
58. stavak 1. točka 7. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske po službenoj dužnosti, u predmetu oduzimanja dozvole za obavljanje
poslova brokera Nadi Lučić iz Jastrebarskog, Cvjetno naselje 31, na sjednici
održanoj dana 2. lipnja 2005. godine donijela je

## RJEŠENJE

1. Nadi Lučić iz Jastrebarskog, Cvjetno naselje
31, oduzima se dozvola za obavljanje poslova brokera.

2. Nada Lučić iz Jastrebarskog, Cvjetno naselje
31, briše se iz Re­gistra
ovlaštenih brokera koji vodi komisija za vrijednosne papire Republike Hrvatske.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske (dalje: Komisija), klasa: UP/I-450-08/03-02/184 od 18.
lipnja 2003. godine, Nadi Lučić iz Jastrebarskog, Cvjetno naselje 31,
zaposlenici ovlaštenog društva Partner banka d.d., Zagreb, izdana je na
neodređeno vrijeme dozvola za obavljanje poslova brokera.

Odredbom iz članka 10. stavak 1. Pravilnika o
sadržaju zahtjeva za izdavanje i postupku izdavanja dozvola ovlaštenim društvima
i osobama ovlaštenim za obavljanje poslova s vrijednosnim papirima (»Narodne
novine«, br. 143/02) istaknuta je obveza brokera da
kontinuirano obavlja poslove sukladno Zakonu o tržištu vrijednosnih papira
(»Narodne novine« br. 84/02, dalje: Zakon) i aktima
Komisije.

Rješenjem Komisije klasa: UP/I-450-08/05-02/18
od 10. veljače 2005. godine, ovlaštenom društvu Partner banka d.d., Zagreb,
oduzeta je dozvola za obavljanje svih poslova s vrijednosnim papirima. Dakle
Partner banka d.d., Zagreb, od dana 10. veljače 2005. godine nije ovlašteno
društvo.

Kako je odredbom članka 58. stavak 1. točka 7.
Zakona propisano da će Komisija rješenjem oduzeti dozvolu brokeru koji prestane
ispunjavati uvjete na temelju kojih mu je dozvola izdana ako u roku koji
Komisija odredi te uvjete ne ispuni, Komisija je zaključkom klasa:
UP/I-450-08/05-02/20 od 10. veljače 2005. godine imenovanoj odredila rok od 3
(tri) mjeseca za dostavu dokaza da je zaposlena u ovlaštenom društvu na
obavljanju poslova trgovine s vrijednosnim papirima. Kako je razvidno iz
dostavnice, predmetni zaključak uručen je Nadi Lučić dana 14. veljače 2005.
godine.

Budući da Nada Lučić nije do 14. svibnja 2005.
godine, a niti naknadno, Komisiji dostavila traženi dokaz o zaposlenju, valjalo
je riješiti kao u izreci ovog rješenja, dakle oduzeti joj dozvolu za obav­ljanje poslova brokera i
brisati je iz Registra ovlaštenih brokera u koji je bila upisana pod rednim
brojem 185 (sto osamdeset pet).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/20

Urbroj: 567-03/05-2

Zagreb, 2. lipnja 2005.

Predsjednik Komisije

**Miljenko** **Fičor**, v. r.

Rješenje, NN 69/2005-1359